PATVIRTINTA

Šiaulių miesto savivaldybės administracijos direktoriaus 2023 m. birželio 15 d.

įsakymu Nr. A-859

**PROJEKTO „TŪKSTANTMEČIO MOKYKLŲ (TŪM) PROGRAMOS ĮGYVENDINIMAS ŠIAULIŲ MIESTO SAVIVALDYBĖJE“ LYDERYSTĖS VEIKLŲ KOORDINATORIAUS PAREIGYBĖS APRAŠYMAS**

**I SKYRIUS**

**PAREIGYBĖ**

1. Projekto „Tūkstantmečio mokyklų (TŪM) programos įgyvendinimas Šiaulių miesto savivaldybėje“ (toliau – projektas) lyderystės veiklų koordinatoriaus pareigybė yra priskiriama specialistų pareigybių grupei.
2. Pareigybės lygis – A2.
3. Koordinatorius atsakingas už projekto lyderystės veiklų planavimą, organizavimą, vykdymą ir kokybės užtikrinimą.
4. Šias pareigas einantis darbuotojas tiesiogiai pavaldus Šiaulių miesto savivaldybės administracijos Švietimo skyriaus vedėjui.

**II SKYRIUS**

**SPECIALIEJI REIKALAVIMAI**

1. Išsilavinimo ir darbo patirties reikalavimai:
   1. išsilavinimas – aukštasis universitetinis išsilavinimas (ne žemesnis kaip bakalauro kvalifikacinis laipsnis) arba jam lygiavertė aukštojo mokslo kvalifikacija;
   2. darbo patirtis – ne mažiau kaip 1 metai pedagoginio darbo ir/arba projektų valdymo patirtis.
2. Atitikimas kitiems reikalavimams:
   1. užsienio kalbos (anglų) mokėjimo lygis – B2;
   2. kvalifikacija ir kompetencijos koordinuojamoje srityje (lyderystės veiklos);
   3. puikūs bendravimo gebėjimai, informaciniai ir komunikaciniai gebėjimai, gebėjimas dirbti komandoje;
   4. būti susipažinusiam su Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais, reglamentuojančiais švietimą ir viešuosius pirkimus.

**III SKYRIUS**

**FUNKCIJOS**

1. Pagal savivaldybės pažangos planą planuoti, inicijuoti ir vykdyti bendrų projekto lyderystės srities veiklų viešuosius pirkimus, kontroliuoti sutarčių įgyvendinimą, analizuoti rezultatus ir rengti ataskaitas.
2. Pagal savivaldybės pažangos planą rengti bendrų projekto lyderystės srities veiklų techninę dokumentaciją (įskaitant technines specifikacijas).
3. Rengti dokumentus, reikalingus projekto lyderystės srities veiklų įgyvendinimui, mokėjimų prašymus, ataskaitas ir pateikti projekto koordinatoriui.
4. Planuoti ir organizuoti koordinuojamos srities situacijos tyrimus ir duomenų analizę.
5. Vykdyti TŪM suplanuotų lyderystės veiklų stebėseną, analizuoti ir pristatyti rezultatus savivaldybės TŪM projekto valdymo vadovui ir komandai.
6. Pristatyti koordinuojamų veiklų eigą, rezultatus, problemas organizuojamuose posėdžiuose.
7. Konsultuoti TŪM mokyklas lyderystės srities veiklų techninės dokumentacijos rengimo (įskaitant technines specifikacijas), viešųjų pirkimų vykdymo, sutarčių įgyvendinimo ir kitais koordinuojamos srities klausimais.
8. Plėtoti, planuoti ir organizuoti lyderystės kompetencijų stiprinimo veiklas, teikti informaciją mokyklų bendruomenėms apie vykstančius mokymus ir kvalifikacijos kėlimo renginius.
9. Inicijuoti ir koordinuoti naujo lyderystės veikiant turinio kūrimą, tinkantį skirtingoms savivaldybės mokykloms.
10. Sudaryti ir nuolatos papildyti projekto kalendorių (koordinuojamos srities), užtikrinti viešą prieigą suinteresuotiems asmenims.
11. Bendradarbiauti ir komunikuoti su mokyklų savivalda, partneriais, alumnų (-ių) tinklu (jei toks yra) ir su kitomis mokinių bei mokytojų lyderių grupėmis organizuojant įvairaus formato lyderystės veikiant veiklas.
12. Užtikrinti socialinių partnerių įtrauktį.
13. Bendradarbiauti su mokyklomis Lietuvoje bei užsienyje ir kitomis švietimo įstaigomis.
14. Teikti pagalbą mokyklų atstovams (-ėms), kad jie (-os) galėtų pritaikyti skirtingus lyderystės tipus bei strategijas mokyklos lygmeniu.
15. Atsakyti į mokyklų, savivaldybės, partnerių ir kitų suinteresuotų asmenų užklausas apie lyderystės veikiant plėtotę savivaldybėje.
16. Viešai komunikuoti apie lyderystės veikiant srities veiklas bei svarbą savivaldybei / mokykloms.
17. Projekto metu dalyvauti stažuotėse, mokymuose, orientuotuose į lyderystės įgūdžių, projektų ir laiko vadybos, darbo grupėje įgūdžių stiprinimą tiek Lietuvoje, tiek užsienyje.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Data)